09.09.2018
Урыстәылатәи Афедерациа Аиҳабыра Ахантәаҩы Дмитри Медведев Аҧсны Аҳәынҭқарра Ахада Рауль Ҳаџьымба дидышшылеит Аҧыза-министр Геннади Гагәылиа машәырла иҭахара инамаданы
Аацҳамҭаҟны, ҷыдала, иҳәоуп:
«Ҳаҭыр зқәу Рауль Џьумка-иҧа,
Урыстәылатәи Афедерациа Аиҳабыра ахьӡала, хаҭала сара гәалсра дула сшәыдышшылоит амҩа-транспорттә хҭыс иахҟьаны Геннади Гагәылиа машәырла иҭахара инамаданы.
Иазгәасҭарц сҭахын Урыстәылеи Аҧсни реимадара алзыршо аиҩызаратәи апартниортәи еизыҟазаашьақәа рыҿиараҟны хаҭала Геннади Леонид-иҧа Гагәылиа аҵак ду змаз илагаламҭа. Аиҳабыра хадара азуа, Урыстәылатәи Афедерациеи Аҧсны Аҳәынҭқарреи рыбжьара асоциалтә-економикатә ҿиаразы Аиҳабырабжьаратә комиссиа ацхантәаҩы имаҵураҿы даныҟаз хадаратәла хшыҩзышьҭра риҭон ҩ-ганктәи аусеицуразы иактуалтәу азҵаарақәа, ҩ-ҳәынҭқаррак рыбжьара аинвестициатәи агуманитартәи проектқәа рынагӡара аус.
Ишәыцеиҩаҳшоит ари ацәыӡ иацу агәырҩа. Ҳшәыҳәоит, ҳаҭыр зқәу Рауль Џьумка-иҧа, Геннади Гагәылиа иуацәеи иҭынхцәеи рҟынӡа ҳара ҳҟынтә адышшылара ажәақәа нажәгарц азы».